तैयारी
29 को फिर होगी आउटसोर्सिंग की कोशिश
स्कूलों में व्याख्याताओं के 723 पद खाली, इस बार भी मामला सिरे चढ़ने की उम्मीद नहीं
शिक्षा की गुणवत्ता सुधारने इस बार सत्र की शुरुआत में ही आउटसोर्सिंग से बस्तर जिला में व्याख्याताओं के 723 खाली पद भरने का दावा अफसरों ने किया था।
सत्र अब अंतिम चरण में पहुंच चुका है, लेकिन अभी तक अध्यापकों की व्यवस्था नहीं हो पाई है। अब एक बार फिर इसको लेकर हलचल शुरु हुई है। 29 दिसंबर को एक बार फिर निविदाएं यहां खोलना तय किया गया है। माना जा रहा है कि इस बार भी मामला सिरे चढ़ने की उम्मीद नहीं है।
उल्लेखनीय है कि नवंबर में संचालनालय से एक आदेश जिला शिक्षा अधिकारी के कार्यालय में पहुंचा था जिसमें कहा गया था कि 5 दिसंबर को जिला मुख्यालय में टेंडर खोले जाएंगे। न्यूनतम दर वाली निविदा को पास किया जाएगा। तय समय तक एक ही निविदा पहुंच पाई थी जिसके चलते प्रक्रिया को स्थगित किया गया था।
शासन के निर्देशानुसार आउटसोर्सिंग से व्याख्याताओं के खाली पद भरे जाएंगे। 29 दिसंबर को टेंडर खोले जाएंगे। प्राचार्यों को निर्देश दिए हैं कि जहां भी जरूरत होगी वहां एक्सट्रा क्लास लगवाकर पाठ्यक्रम पूरा करवाए जाएं। राजेंद्र झा, जिला शिक्षा अधिकारी
व्याख्याताओं की कमी का असर सीधे तौर पर 10वीं, 12वीं बोर्ड की परीक्षाओं के नतीजों पर पड़ता है। फिजिक्स, अंग्रेजी, रसायन गणित जैसे विषय सभी टीचर पढ़ा नहीं पाते। इसके चलते छात्रों को पाठ्यक्रम पूरे करने में पसीना छूटता है। इससे काफी संख्या में छात्र फेल हो जाते हैं और जो पास होते हैं उनमें थर्ड डिविजन ज्यादा रहते हैं।
एक्सट्रा क्लास लगाएंगे
नतीजों पर दिखता है असर
बिना व्याख्याताओं
के होंगी परीक्षा
जनवरी के पहले हफ्ते से माध्यमिक शिक्षा मंडल ने दसवीं, बारहवीं बोर्ड की सालाना प्रेक्टिकल परीक्षाएं लेने का फैसला लिया है। 22 दिन में ये परीक्षाएं खत्म हो जाएंगी। उसके बाद 23 फरवरी से इन दोनों कक्षाओं की वार्षिक परीक्षाएं शुरु होनी है। अहम यह है कि परीक्षाओं से 15-20 दिन पहले ही छात्र खुद तैयारी करने घरों में बैठ जाते हैं। ऐसी स्थिति में उन्हें इस बार भी बगैर अध्यापकों के ही परीक्षाएं देनी पड़ेगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva